Összekeverték a föld alatti tartályokban az üzemanyagot a Shell budapesti, Füredi úti töltőállomásán, így

gázolaj helyett benzint, benzin helyett gázolajat tankoltak az autósok.

Mindez még szeptember 20-án történt, és a csere majdnem két napig észrevétlenül maradt. A Shell most osztotta meg a dolgot a Facebookon, és mint írják,

várják azok jelentkezését, akik szeptember 20-án pénteken 7 órától, szeptember 21-én 20:30-ig FuelSave 95 benzint, illetve szeptember 20-án 7 órától szeptember 22-én 17:40-ig FuelSave Diesel üzemanyagot tankoltak ezen a töltőállomáson, és járművükben üzemelési hiba észlelhető.

Ha nem megfelelő üzemanyag kerül a motorba, az súlyos károkat okozhat az autóban.

(Borítókép: Czeglédi Zsolt / MTI)